recursal/SuperWikiNEXT-32B huggingface dataset:
**Пеце Јованов Ивановски** ( 1925
 во Маџари, Скопје ―  1945
 во Врпоље, Хрватска) ― македонски партизан и учесник во НОВ.

Животопис
---------

Се занимавал со земјоделство. На 20 ноември 1944 година стапил во 3 македонска ударна бригада. Бил борец во Вториот баталјон. Учествувал во сите битки што ги водела Бригадата против непријателот. Бил ранет во ногата кај Врпоље, Хрватска. Истурената болница во која бил и тој по отстапувањата на Бригадата паднал во рацете на непријателот и заедно со помладиот брат Веле, загинал од непријателска рака.

При откопувањето на гробот било констатирано дека непријателот дополнително го усмртил од близу, со куршум во челото. По ослободувањето, неговите посмртни останки како и коските на неговиот брат Веле Ивановски, биле пренесени и погребани во гробиштата кај Маџари.

Поврзано
--------

* Веле Ивановски
* Добре Ивановски

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 66. На `|first=` му недостасува `|last=` (help)
Праксиноскоп кој го направил Ернст Планк, од Нирнберг во Германија, и кој го напојува минијатурен мотор на топол воздух. Сега припаѓа на колекцијата во Музеј на науката во Бирмингем Thinktank.
Податотека:Praksinoskop.JPGПраксиноскоп на Емил Рејно
**Праксиноскоп** (потекнува од грчките зборови праксис - пракса и скопио - гледа) е оптички уред од 19 век. Францускиот пронаоѓач Емил Рејно (Émile Reynaud 1844–1918) во 1877 година ја подобрил оптичката играчка зоотроп и го претставил новиот, унапреден изум кој го нарекол Праксиноскоп.

Оптички уреди
-------------

* Тауматроп
* Фенакистоскоп
* Стробоскоп
* Зоотроп или зоетроп
* Фантаскоп
* Праксиноскоп
* Зоопраксископ
* Кинеограф
* Кинора
* Филоскоп
* Мутоскоп

Наводи
------

1. ↑  praksinoskop | Gyldendal - Den Store Danske
2. ↑  Émile Reynaud - IMDb
**Пету** (изворно: *Petuh* или *Petu*) — мешан јазик кој се говори во градот Фленсбург во сојузната покраина Шлезвиг-Холштајн, северна Германија, на границата со Данска. Претставува мешавина од германски, долногермански, дански и јужнојитски. Има горногерманска лексика (со извесни дански поими и преведени заемкиемки) но граматиката и синтаксата му се дански и долногермански (долносаксонски). Се смета дека настанал во XIX век и бил во широка употреба и во 1950-тите, но денес е на работ на изумирање.

Потекло на името
----------------

Дијалектот е наречен по постарите госпоѓи наречени „петутантки" (иматели на годишен билет) кои со тракети оделе на излети и прошетки низ Фленсбуршкиот Фјорд и седеле во кафетериите на неговиот брег.

| Пету | Германски |
| --- | --- |
| Wie kann ich sitzen bei ausses Licht un szue Rollo'n un nähn abbe Knöppe an? | Wie kann ich ohne Licht sitzen und bei geschlossenen Rollos Knöpfe annähen? |
| besüsseln | jemanden hegen und pflegen |
| figellinsch | schlitzohrig |
| Kinner einlegen | Kinder ins Bett bringen |

Наводи
------

1. ↑  „Дански". *Регионални и малцински јазици во Германија* (I. изд.). Министерство за внатрешни работи на Германија, Одделение за односи со јавноста. 2008. стр. 11.

* Karl Nielsen Bock, 1933. "Niederdeutsch auf dänischem Substrat." *Studien zur Dialektgeographie Südostschleswigs.* Copenhagen and Marburg.

Надворешни врски
----------------

* Пету — Ostsee.de

  


|  |  |
| --- | --- |
| Stub icon | *Оваа статија поврзана со индоевропските јазици е никулец. Можете да помогнете со тоа што ќе ја проширите.** п
* р
* у
 |
**Сатурн** (**NGC 7009** или **Колдвел 55**) — планетарна маглина во соѕвездието Водолија, заведена во Новиот општ каталог на длабоконебесни тела.

Телото било предмет и на други истражувања, па освен како NGC 7009 се споменува и како PK 37-34.1, CS=11.5, Saturn nebula.

Откривање
---------

Телото е откриено на 7 септември 1782 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, маглината Сатурн е од видот PN. Видливиот сјај со голо око изнесува 8 *m*, а оној во рамките на интервалот од минималната до максималната честота 8,3 *m*. маглината Сатурн има само една позната привидна димензија, која изнесува 0,58'.

### Астрономски податоци

Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 4 с 10,8 с, а неговата деклинација, односно висината на лакот на тој агол, -11° 21' 47"".

Други поделби
-------------

Проучување на маглината Сатурн е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 300; додека во Каталогот на основни ѕвезди (GSC) е групиран под бројот 5779. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 791.

Поврзано
--------

* Портал: Астрономија

* Список на NGC објекти (7001-7500);
* Нов општ каталог;
* Водолија (соѕвездие).

Наводи
------

1. ↑  Запис за Сатурн (маглина) на *НАСА* (англиски)
2. 1 2  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Користена литература
--------------------

* Hirshfeld, Alan, and Roger W. Sinnott, eds. Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238)

Надворешни врски
----------------

* Прегледувач на длабокото небо — NGC 7009[*мртва врска*]
* Поправени информации за NGC 7009
* NGC 7009 — VizieR.
* NGC 7009 — Вонгалактичка база на податоци на НАСА
**„Прасе"** (англиски: *Pig*) - ирански филм од 2018 година, во режија на Мани Хагиги, кој е автор и на сценариото. Главните улоги ги толкуваат: Хасан Маџуни, Лејла Хатами и Лејли Рашиди. Филмот бил номиниран за „Златната мечка" на Берлинскиот филмски фестивал.

Синопсис
--------

Непознат сериски убиец започнува да ги убива иранските режисери. Хасан Касмаи, режисер кој се наоѓа на „црниот список" на власта, го интересира само едно нешто: Зошто тој не е на мета на убиецот?

Наводи
------

1. ↑  HRT, Pig, iranski film (пристапено на 6.3.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Оклендски Остров, северен крај - од островот Ендерби
Оклендски Остров, Кернлиевото Пристаниште и Адамсовиот Остров
Оклендски Остров, западна страна - поглед кон исток
**Окленд** (англиски: *Auckland Island*) — главниот остров на ненаселениот архипелаг Оклендски Острови во јужниот Тихи Океан кој му припаѓа на Нов Зеланд. Тој се смета за светско наследство на УНЕСКO заедно со другите Новозеландски Подантарктички Острови и во регионот.

Островот зафаќа површина околу 510 км2, и има дожина од 42 километри. Забележлива одлика на островот се стрмните гребени и кемнливиот терен, која се издига до височина од над 600 метри. Позначајни врвови се Пештерски Врв (Кеверн Пик) (650 м), Рејнал (635 м), Дирвил (630 м), Истон (610 м) итн. „Вавилонска Кула" (550 м).

Новозеландските Подантарктички Острови

Јужниот крај на островот е проширен до ширина од 26 км. На ова место, тесниот канал наречен Карнлиево пристаниште (на некои карти, Адамсови Протоци) го дели главниот остров од помалиот Адамсов Остров. Каналот е остаток од кратер на изгаснат вулкан, имено Адамсовиот Остров како и јужниот дел на главниот остров, кој е остаток од работ на кратерот.

Наводи
------

1. ↑  Светско наследство на УНЕСКО — остров Окленд (англиски)
**Окарина** – дувачки инструмент со долгнавест облик кој потсетува на птичја глава.

Историјат
---------

Окарината е позната ширум светот, од Латинска Америка до Кина. Во Европа ја донеле шпанските конквистадори како своевиден сувенир од Новиот Свет. 
Италијанецот Џузепе Донати ја направил модерната окарина.

### Топчеста окарина во Македонија

Во Македонија е пронајдена топчеста окарина со три отвори која датира од неолитскиот период и е стара околу 6000 години.

Изработена е од теракота, била пронајдена во 1989 година на археолошкиот локалитет Мраморје, Чашка, Велес. Ова е и единствен ваков инструмент пронајден во Европа.

Окарината и покрај староста е сè уште функционална и на неа може да се свири. Тоа го покажал македонскиот музичар Драган Даутовски.

Структура
---------

Се изработува од печена глина или порцелан. Тонскиот опсег главно ѝ е октава. Со пребирање со прстите по дупчињата се добива саканиот тон.

Наводи
------

1. 1 2 3  A. Gojković: »Okarina«, u: *Narodni muzički instrumenti*, str. 140
2. ↑  Македонски документи: Топчеста окарина
**Себороичен дерматит** е кожно заболување, кое настанува како резултат на истовремено дејствување на надворешни и внатрешни фактори. Некои нарушувања на жлездите со внатрешна секреција може да доведат до нарушување на метаболизмот на мастите, кое се одразува на функцијата на масните жлезди. Овие жлезди почнуваат да произведуваат мрсен секрет (себум) во поголемо количество со променет биохемиски состав, што претставува хранлива подлога за развој на некои микроорганизми, кои редовно ги има на кожата (сапрофитни микроорганизми). Метаболитичките производи како резултат од исхраната на микроорганизмите со себумот, предизвикуваат надразнувачки реакции на кожата, а последица се воспалителните процеси на кожата.

Себороичниот дерматит се локализира во таканаречени себороични области на кожата - влакнестиот дел на главата, средниот дел на лицето (чело, веѓи, околу носот, брада), областа на градната коска, на грбот, околу гениталиите и анусот. Во овие регии кожата се зацрвенува, станува влажна и отечена, површината е мрсна и може да биде покриена со масни жолтеникави лушпи, кои предизвикуваат јадеж. Кај новороденчињата себороичниот дерматит се манифестира со бело- жолтеникави корички, красти и лушпи по влакнестиот дел на главата - млечна кора со црвенило во слабинските набори.

Лечење
------

Лекувањето е со локално аплицирање кортикостероидни кремови краток период, а влакнестиот дел се третира со 3-процентна салицилна киселина во масло или комбинирана салицилна киселина и резорцин во еднаков сооднос. Се препорачуваат препарати што содржат сулфур, селен (селсун) и др. По потреба се применуваат и некои локални антипаразитарни препарати во вид на таблети или масти (канестен, флагил и др.).

Воспаление околу устата
-----------------------

Воспаление на кожата околу устата се вбројува во посебна варијанта на розацеата. Кај поголем број од заболените се докажува присутност на контактна алергија на козметички препарати (кремови, лосиони), кармини, сапуни, пасти за заби и др. Голема важност за настанување на ова заболување имаат и некои микроорганизми (габички и паразити- демодексфоликулорум). Важна улога за оваа болест имаат и хроничните нарушувања на органите за варење (хроничен запек) како и употребата на контрацептивни средства. Заболувањето обично се јавува кај жените на возраст од 20 до 40 години. Кај овие болни кожата околу устата е лесно зацрвенета и нафрлана. Процесот е хроничен и често повторлив (со периоди на подобрувања и повторни влошувања) при употреба на кортикостероидни препарати.

#### Лечење на дерматитот околу устата

Локално се аплицираат индиферентни средства, од кои мошне успешни се меката цинкова паста (цинк оксид 10 отсто, рицинусово масло 30 грама и ланолин 60 грама). Се препишува и тетрациклини и антипаразитна терапија како и кај розацеата. Не треба да се користат кортикостероидни препарати, козметички средства и флуорирани пасти за заби. Кожата може да се чисти со растителни лосиони и мека вода (без калциум).

Извор
-----

Дневник весник, Статија - *При воспаление на кожата избегнувајте кортикостероидни препарати*, Издание: сабота, 18 март 2006, Скопје, РМ.

Надворешни врски
----------------
Подножна белешка
**Подножна белешка** или **фуснота** (од гер. Fußnote*) — белешка под текстот што објаснува поблизу некои делови од текстот или споменатиот податок, односно термин. Подножната белешка се означува со натпис во облик на горен индекс или со ѕвездичка на горната десна страна од последната буква на зборот во текстот.*

Употреба
--------

1 за првата подножна белешка на страницата, 2 за втората подножна белешка, итн. Други типографички симболи за означување на подножна белешка освен ѕвездичката (\*) можат да бидат †, ‡, §, ‖, ¶.
Има обичај подножната белешка да биде применувана како алтернатива на долги образложувачки анотации кои би го одзеле вниманието на читателот. Подножната белешка секогаш се печати со поситни букви на подножјето на страницата.
**Прасловенски јазик** — прајазикот од којшто произлегуваат старословенскиот и подоцна сите други словенски јазици. Се зборувал пред 7 век. Прасловенскиот произлегол од хипотетичкиот праиндоевропскиот јазик.

Прасловенскиот јазик не е документиран писмено и затоа во научните истражувања е реконструиран преку аплицирање на компаративно-историскиот метод врз најстарите текстови напишани на старословенски јазик и другите најблиски индоевропски јазици – балтички и германски.

Потекло
-------

Според некои јазичари, прасловенскиот јазик се појавил пред 1 илјадалетие пр.н.е. Спорно е дали се одделил директно од праиндоевропскиот јазик или се одделил подоцна од прабалтословенскиот јазик.

Територија
----------

На прасловенски јазик се зборувало во прататковината на Словените, која според полскиот славист Тадеуш Лер-Сплавински се наоѓала во земјите меѓу Одра и Висла, според рускиот славист Федот Петрович Филин (1908–1982) – во териториите меѓу среден Днепар и западен Буг, на југ од Припјат и на север од крајцрноморските степи, а според бугарскиот проф. Иван Леков – на широка територија од Днепар до Висла, со динамични граници, слаба дијалектна диференциација и двонасочни миграции.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Словенски јазици |
| --- |
|  |
| Западни | 

|  |  |
| --- | --- |
| чехословачки | словачки јазик  •  чешки јазик (*еврејско-словенски јазик*) |
|  |
| лехитски | *полапски јазик*  •  полски јазик  •  *поморски јазик* (кашупски јазик, *словински јазик*)  •  шлески јазик |
|  |
| лужички | горнолужички јазик  •  долнолужички јазик |

 |
|  |
| Источни | 

|  |  |
| --- | --- |
| историски | *јазичие*  •  *рутенски јазик*  •  *староисточнословенски јазик*  •  *староновогородски дијалект* |
|  |
| современи | белоруски јазик  •  панонскорусински јазик  •  русински јазик  •  руски јазик  •  украински јазик |

 |
|  |
| Јужни | 

|  |  |
| --- | --- |
| источни | бугарски јазик  •  македонски јазик  •  *старословенски јазик*  •  *црковнословенски јазик* |
|  |
| западни | босански јазик  •  словенечки јазик  •  српски јазик  •  *српскохрватски јазик*  •  хрватски јазик  •  црногорски јазик |

 |
|  |
| Вештачки | меѓусловенски јазик  •  пансловенски јазик  •  словио |
|  |
| Славистика | панславизам  •  прасловенски јазик  •  Словенска Европа  •  Словени |
|  |
| *Закосените букви* означуваат мртов јазик. |

 |
**Свети Анастасиј Радовишки** или **Свети Спасо Радовишки** (Радовиш,  1774
 – Солун, 11 септември 1794

) — македонски христијански светец - новомаченик, Македонец. На дваесет години родителите го испратиле во Солун да учи занает. Таму го присилувале да прими ислам, но откако не се откажал од својата вера, бил измачуван, ги поднел сите страдања и одејќи кон бесилката измачениот Анастасиј паднал и ја предал својата душа на Господа. По неговата меченичка смрт, преподобниот Никодим Агиорит го напишал неговото житие. Македонската црква неговиот празник го слави на 8 август според јулијанскиот календар,или 21 август според Грегоријанскиот календар.

Наводи
------

1. ↑  *Михајло Георгиевски, Македонски светци, Скопје, 1997*
2. ↑  *Александар Донски, Сите светители од Македонија, Штип, 2006*
3. ↑  *Добрила Миловска и Јован Таковски, Македонска житијна литература IX-XVIII век, Скопје, 1996*

Надворешни врски
----------------

* Свети Анастасиј Радовишки
* Свети Спасо Радовишки
**Орална медицина** (понекогаш се нарекува **стоматолошка медицина**, **орална и максилофацијална медицина** или стоматологија) е специјалност се фокусираше на устата и околните структури. Тоа лежи на интерфејс помеѓу медицината и стоматологијата.

На специјалност е дефиниран во рамките на Европа под Директива 2001/19/EC.

Надворешни врски
----------------

|  |  |
| --- | --- |
|  | Викиуниверзитетот има учебни материјали за ***Орална медицина*** |

* British Society for Oral Medicine Архивирано на 4 октомври 2018 г.
* American Academy of Oral Medicine Архивирано на 28 февруари 2008 г.
* Oral Medicine Society of Australia and New Zealand
* International Academy of Oral Medicine Архивирано на 8 јануари 2008 г.
* European Association of Oral Medicine Архивирано на 1 ноември 2018 г.
* Indian Academy of Oral Medicine and Radiology
Кај човекот, **рамената коска** или **надлактицата** (односно **humerus**) е долга коска вметната меѓу плешката и коските од подлактот. На неа се разликуваат три дела: тело и два краја, горен и долен. Телото од хумерусот (*corpus humerus*) наликува на тристрана призма. На него се опишуваат две предни страни, латерална и медијална и една задна страна. Страните се поврзани со три раба, на предните страни се поврзуваат делтоидниот и надлакотниот мускул. На задната страна се забележува коса бразда за премин на радијалниот нерв (*nervus radialis*). На горниот крај од хумерусот се гледа зглобна глава (*caput humeri*) за зглобување со плешката. Околу главата се наоѓа плитка бразда или анатомски врат, а пред него и латерално се забележуваат две џумки, голема (*tuberculum majus*) и мала (*tuberculum minus*). Тие служат за поврзување на мускулите од рамениот појас. На границата меѓу гоrниот крај и телото од хумерусот се наоѓа тесен дел означен како хируршки врат. На тоа место коската најчесто се крши. Долниот крај од хумерусот се дели на два дела - бочни незглобни делови и еден среден зглобен дел - кондил. На кондилот се разликуваат две зглобни површини: медијална што наликува на макара (*trochlea humeri*) и латерална што наликува на главичка (*capitulum humeri*). На нив од предната страна се наоѓа по една јамичка, а од задната страна се забележува длабока лакотна јама (*fossa olecrani*) Зглобните тела на главичката и макарата се зглобуваат со обете коски од подлактот. Епикондилите пак служат за поврзување на бројни мускули. Од латералниот епикондил тргнуваат екстензорите на шепата и прстите, а од медијалниот нивните флексори.

| * п
* р
* у
Список на коските на скелетот кај човекот |
| --- |
| Череп (*neurocranium*) | челна коска • темена коска • слепоочна коска • тилна коска • клинеста коска • ситеста коска |
| Череп (*viscerocranium*) | горновилична коска • долновилична коска • носна коска • јаболчна коска • солзна коска • непчена коска • долна носна школка • рало  **Грло**: подјазична коска (јазична коска) |
| Средно уво | Чеканче • стремен • наковална |
| ‘Рбетен столб | вратни прешлени • градни прешлени • слабински прешлени • крсна коска • седална коска |
| Градна празнина | градна коска • ребра |
| Горни екстремитети | *Раменски појас*: клучна коска • плешка  *Рака*: надлактица • лакотна коска • палечна коска *Дланка*: **Корен на дланка** (чунеста коска • полумесечеста коска • триаглеста коска • грашковидна коска • трапезна коска • трапезоидна коска • главичеста коска • кукаста коска) • **Коски на прстите** • **Делови на прстите** (проксимален • среден • дистален) |
| Долни екстремитети | *Карлица*: карлична коска (странична коска • седална коска • препонска коска)  *Нога*: бедрена коска • ивер • голема писка • мала писка  *Стапало*: **Коски на нозете**: (петна коска • глуждова коска • чунеста коска • медијална клинеста коска • средна клинеста коска • странична клинеста коска • коцкаста коска) • **Корен на стапалото** • **Делови на прстите** (проксимален • среден • дистален) |

|  |  |
| --- | --- |
| Stub icon | *Оваа статија од областа на анатомијата е никулец. Можете да помогнете со тоа што ќе ја проширите.** п
* р
* у
 |
**Сали Мунтари** (роден на 27 август 1984

 во Кононго, Гана) — гански фудбалер, играч од средниот ред на Пескара.

Неговите квалитети биле забележани уште од најрана возраст, кога играл за Либерти Профешналс. На 16 години станал член на младиот фудбалски тим на Гана, стигнувајќи до финале во Светското првенство во Аргентина за млади, каде Гана била поразена од домекинот Аргентина.

По овој турнир бил повикан во ФК Манчестер Јунајтед, но и покрај тоа што иало интерес од екипата од Манчестер, Мунтари решил да замине во ФК Удинезе. Во 2001 година потпишал за екипата од Удине, за да следната година заигра за првиот тим. По поминати пет сезони во Удинезе, во 2007 година потпишал за ФК Портсмут. По една сезона во Премиер Лигата.

Во 2008 година потпишал за ФК Интер со кој тим го освоил Скудето, Суперкупот на Италија и Лигата на шампиони.

Во 2012 година би даден на позајмица во ФК Милан, за да по крајот на сезоната потпише договор. Во 2015 година потпишал за клубот од Саудиска Арабија, ФК Ал Итихад. Во јануари 2017 се вратил во Италија потпишувајќи шест месечен договор со Пескара.

Наводи
------

1. ↑  Hawkey, Ian (7 April 2011). „Suleyman Ali Muntari is finding his own way to his goals". *thenational.ae*. The National (Abu Dhabi). Посетено на 29 February 2012.
2. ↑  „AC Milan roster player - Sulley Ali Muntari". *acmilan.com*. A.C. Milan. Архивирано од изворникот на 2014-04-04. Посетено на 29 February 2012.
3. ↑  „FIFA profile - Sulley Muntari". *fifa.com*. Fédération Internationale de Football Association. Архивирано од изворникот на 2015-08-05. Посетено на 27 февруари 2012.
***Свети Јероним и Марија Магдалена*** ― две скулптури од италијанскиот уметник Џан Лоренцо Бернини. Тие се наоѓаат во Кигиевата капела во Сиенската соборна црква. Статуите биле нарачани како дел од капелата од тогашниот папа Александар VII (Фабјо Киги).

Работата на скулптурите започнала во 1661 година и тие биле доставени од Рим во Сиена во 1663 година. На Бернини му биле платени 2.128 скуди за својата работа, иако веројатно добил значителна помош при нивното создавање.

Во капелата има уште две скулптури од уметници од работилницата на Бернини - Света Катерина Сиенска од Ерколе Ферата и Свети Бернард Сиенски од Антонјо Раџи. Капелата како целина е дизајнирана од Бернини.

Изучувачите го нагласиле мистичното искуство што го доживуваат фигурите. Рудолф Витковер го документирал „интензивирањето на визионерскиот квалитет" во статуите, и двете фигури не се ангажирани во физичкиот свет околу нив, туку впиени во нивните сопствени духовни простори. Хауард Хибард ја продолжува оваа линија на аргументи, демонстрирајќи како фигурите излегуваат од нишите што треба да ги содржат - дополнителен доказ за тоа како Јероним и Марија Магдалена не се ограничени од земниот свет, туку реагираат на нешто повисоко.

Подготвителен цртеж за Марија Магдалена постои во Лајпцишкиот музејот за ликовни уметности, додека има подготвителна скулптура на главата на Јероним во Фоговиот музејот на уметност[*мртва врска*] на Универзитетот Харвард.

Поврзано
--------

* Список на дела од Џан Лоренцо Бернини

Наводи
------

1. ↑  Filippo Baldinucci, "Vita del cavaliere Gio: Lorenzo Bernini", 1682 p.39
2. 1 2  Rudolf Wittkower, *Bernini, the Sculptor of the Roman Baroque*, 1997 (4th ed.), p.282
3. ↑  Rudolf Wittkower, *Bernini, the Sculptor of the Roman Baroque*, 1997 (4th ed.), p.57
4. ↑  Howard Hibbard, "Bernini", 1990 (2nd ed.), pps. 191-5
5. ↑  Bernini, Giovanni Lorenzo (Zeichner). „Die Magdalena in Siena, Folio recto". Europeana. Посетено на 4 мај 2023.

Надворешни врски
----------------

|  |  |
| --- | --- |
| Ризница | „Свети Јероним и Марија Магдалена" на Ризницата ? |
**Првослав Вујчиќ** (српски: Првослав Вујчић; роден на 20 јули 1960

 во Пожаревац) е српски поет, писател и книжевник.

Животопис
---------

Вујчиќ е член на Здруженето на книжевноста на Србија, Здруженето на книжевноста на Република Српска и Меѓународното здружение на поети (Соединети Американски Држави).

Тој е почесен член на Друштвото на книжевни уметници (Канада).

Меѓународното здруженије на поети во 2007 г. го прогласи за Амбасадор на поезијата на САД.

Автор е на книгите
------------------

Тој има објавено збирките поезија:

* „Размишљања једног леша" (Белград книга, 2004.),
* „Београде, добро је, би’ из Торонта теби" (Белград книга, 2004.),
* „Кастрирање ветра" (Белград книга, 2005.),
* „Деветто колено све/мира" (Белград книга, 2005.)

Признанија
----------

Добитник е на наградата: „Змеј" за книгата во ракопис форма (Белград, Србија), „Змеј" за песната (Белград, Србија), на „Минерва" за ширење на вистината за Србите - работа и живот и пишаниот збор (Торонто, Канада) и награда „литературна критика" за песната (САД).

Извори
------

1. ↑

1.

Надворешни врски
----------------

* Дрчни стихови на израмнети генерација Архивирано на 13 септември 2017 г.
* Секој Срби роман за себе Архивирано на 27 септември 2007 г.
* Информации за новата книга „Повратници"
* Урбана Србија Архивирано на 31 август 2011 г.
* Првослав Вујчиќ - Воскресна светла (поезија)
* Воскресна светла (краток филм) - Ѓураѓ Вујчиќ
***Свети Ѓорѓи и змејот*** или ***Свети Ѓорѓи убива ламја*** ― слика од 1555 или 1558 година на венецискиот уметник Тинторето. Била купена од англискиот собирач Вилијам Холвел Кар, кој го оставил во наследство на Националната галерија, каде што сега виси.

Убиството на ламјата од страна на Свети Ѓорѓи бил популарен мотив за раните сликари. Легендата раскажува како градот Силене во Либија бил тероризиран од ламја и жителите на градот на крајот биле принудени да му обезбедат резерви на жртви избрани со ждрепка. Во приликата прикажана на сликата, ќерката на кралот била избрана и испратена на смрт облечена како невеста. Случајно дошол Свети Ѓорѓи на коњ и го убил или го ранил ѕверот со своето копје, дозволувајќи и на принцезата да избега.

Композицијата на Тинторето е невообичаена по тоа што окото на гледачот е привлечено кон фигурата на принцезата што избега со нејзината светло розова наметка или кон светлата небесна светлина на небото што дава божествен благослов за делото. Самиот Св. Ѓорѓи, е сместен во позадината. Во средината лежи мртвото тело на претходната жртва, лежејќи како распнато, можеби предупредување дека неговата смрт ќе биде одмазда.

Поврзано
--------

* Свети Ѓорѓи и ламјата - историја на легендата за Свети Ѓорѓи.
* Свети Ѓорѓи убива ламја (Св. Ѓорѓи, Струга) - икона
* Свети Ѓорѓи и ламјата (појаснување) - други слики засновани на легендата

Наводи
------

1. ↑  National Gallery catalogue page

Надворешни врски
----------------

* Сликата на Google Art

Предлошка:Тинторето
**Орбело** — првиот македонски роман од жанрот на езотеричен трилер, во издание на Аквариус-5 Скопје во 2009 година. Напишан е од авторите Ѓоре Гонев и Петар Трајков. Излегувањето на книгата било одложено од трагичното загинување на Гонев. На инсистирање од неговите родители романот е довршен и објавен во 2009 година.
Орбело е метафора за случувањата во Македонија и околу неа изразено преку јазикот на окултните симболи. Орбело е обид да се направи нова геополитичка парадигма за состојбите и случувањата поврзани со Македонија.

Приказна
--------

Пред неколку илјади години кога во Египет исчезнала големата тајна на пирамидите, еден свештенички род се преселил во Македонија во долината на реката Струма. Изградиле храм чија локација прецизно не е утврдена. Можеби овде го пронашле она што во Египет било изгубено. Херодот и подоцна Гај Светониј Транквил запишале дека во тој храм се посветиле Александар Македонски и Цезар. Врз таа точка авторите ја градат приказната за судирот на илуминатите. За да се создаде повторно голем светски владетел мора да се влезе во храмот. Но влезот во тој храм бара крвна жртва. Трагата води кон четири дечиња кои живеат во една населба. Кога храмот се отвора рептилоидите се пресретнати од чистотата на детската душа и вера и, плановите се поматени. 
Некои од поимите обработени од овој роман се: подземна пирамида, ормус, оргон, црно сонце, масони, кои се дел од светската езотеричка литература.

Наводи
------

1. ↑  „Орбело, Петар Трајков и Ѓоре Донев, „Аквариус", Скопје — Роман што трага по кодовите на нашата земја". Дневник. 5 септември 2010. Посетено на 2012-07-22.[*мртва врска*]

Надворешни врски
----------------

* Орбело Архивирано на 17 септември 2012 г. на eden.com.mk
* Орбело Архивирано на 24 ноември 2012 г. на loza.mk
* na makedonija.rastko.net
**Психологија на мирот** (или Мировна психологија) е огранок на психологија и мировните истражувања кои се занимаваат со психолошките аспекти на мирот, конфликтот, насилството и војната. Мировната психологија може да се одликува со четри меѓусебно поврзани столбови (1) истражување, (2) образование, (3) пракса и (4) застапување. Првиот столб, истражување, е најобезбеден во овој напис.

Мировните психолошки активности се засноваат на психолошки модели (теории) и методи; тие обично се нормативно врзани во нивните средства и цели, работејќи кон идеалот на одржлив мир користејќи (колку што е можно) ненасилни средства. Насилството и мирот обично се дефинираат во однос на проширената концептуализација на мирот на Јохан Галтунг, според која мирот не е само отсуство на лично (директно) насилство и војна (= негативен мир), туку и отсуство на структурно (индиректно) и културно насилство (= позитивен мир), туку и отсуство на структурно (индиректно) и културно насилство (= позитивен мир). Идеалот на мирот, исто така, може да се концептуализира како сеопфатно спроведување на човековите права (граѓански, политички, економски, социјални и културни права); ова, меѓу другите цели, треба да обезбеди задоволување на основните човечки потреби, како што се позитивниот личен и социјален идентитет, чувство на контрола, безбедноста, (социјалната) правда, благосостојбата, безбедното опкружување и пристап до соодветна храна и засолниште.

Наводи
------

1. ↑  „モンドセレクションを受賞したアイテム". *www.peacepsych.org* (јапонски). Посетено на 2018-11-24.
2. ↑  Galtung, Ј (1969). „Violence, peace, and peace research". *Journal of Peace Research* (6. изд.). **3**: 167–191.
3. ↑  Galtung, Ј (1990). „Cultural violence". *Journal of Peace Research* (27. изд.). **3**: 291–305.
4. ↑  Christie, J. D.; Wagner, V. R.; Winter, D. D. (2001). *Introduction to peace psychology. In D. J. Christie, R. V. Wagner, & D. D. Winter (Eds.), Peace, conflict, and violence: Peace psychology for the 21st century*. Englewood Cliffs, NJ: Prentice-Hall. стр. 1–13.
5. ↑  Tropp, R. L. (2012). „Understanding and responding to intergroup conflict: Toward an integrated analysis". *The Oxford handbook of intergroup conflict*. Oxford: Oxford University Press.: 3–10.
Романскиот лицеј
**Романскиот машки лицеј во Битола** бил изграден во 1880 година и започнал да работи во еден мал објект со само еден клас од 6 ученици. До 1887 година бил комплетиран со 7 класови и 90 ученици. Веројатно тогаш и се преместиле во новиот и поголем објект. Образованието во лицејот било четирикласно и седумкласно. Средствата за финансиското одржување на училиштето биле обезбедувани од страна на Романија, од министерството за надворешни работи.

Тука предимно учеле лица од влашката популација, но сепак образованието било на романски јазик според романските наставни програми. Ова во суштина било своевиден филолошки факултет, бидејќи најмногу од сè тука се изучувале јазици. Се изучувале германски, латински, италијански, француски, грчки, турски, па дури и бугарски јазик, што било интересен куриозитет. Од другите предмети се изучувале и романската историја, математика, ликовна уметност, музичко итн. Објектот на Лицејот бил двокатна зградата градена во западноевропски стил со орнаментирана фасада. Оваа образовна институција работела сè до 1913 година кога била затворена.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Гимназии во Османлиска Македонија |
| --- |
|  |
| Бугарските гимназии | 
* Бугарска машка гимназија во Солун „Св. Кирил и Методиј" (1880-1913)
* Бугарска машка гимназија во Битола (1899-1913)

 |
|  |
| Српските гимназии | 
* Српска машка гимназија во Скопје (1894-1912)
* Српска гимназија во Солун (1894-1910)
* Српска гимназија во Битола (1897-1912)

 |
|  |
| Грчките гимназии | 
* Грчка машка гимназија во Битола (1884-1912)

 |
|  |
| Романските гимназии | 
* Романски машки лицеј во Битола (1880-1913)

 |

 |
**Ристо Мисајлев Митрески** ( 1922
 во Малкоец, Кичевско —  1944

 во Завој (село), Охридско) — македонски партизан, борец за слобода на Македонија и учесник во НОВ.

Спомен обележје за паднатите борци и цивилни жртви во и од Малкоец, меѓу кои е ѝ името на Ристо Митрески.

Животопис
---------

По завршувањето на основното образование, немал можност да се школува ѝ останал да се занимава со земјоделство и сточарство. Како напреден младинец бил опфатен од Мирко Милески уште во есента 1942 година, бидејќи биле школски другари. Во пролетта 1943 година, заминал партизан во Кичевско-мавровскиот одред, а потоа во Првата македонско-косовска бригада. Со Бригадата учествувал во борбите низ Егејска Македонија и во Богомилскиот поход во февруари 1944 година, каде доста се истакнал и бил назначен за политички комесар во вод. Враќајќи се од Егејска Македонија загинал во борба со бугарските окупатори во мај 1944 година кај селото Завој - Охридско.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 84.
**Психологија на личност** е психолошка специјалност која опфаќа истражувачка и применeта работа во неколку широки домени: процесот на советување и резултати; супервизија и тренинг; развој на кариера и советување; превенција и здравје. Некои од обединувачките теми меѓу советниците-психолози ги вклучуваат фокусот на квалитетите и силите, интеракцијата меѓу личноста и средината, развој на образованието и кариерата, кратките интеракции, и се фокусираат на здравиот дел од личноста.

Поимот „советување" има Американско потекло, воведен е од Роџерс, кој, во недостаток на медицински квалификации, бил спречен неговата работа да ја нарече психотерапија. Во САД, психологијата на советување, како и многу други модерни специјалности и дисциплини на психологијата, започнале како резултат на втората светска војна. За време на војната, Американската војска имала силна потреба за вокациско регрутирање и тренинг.

Наводи
------

1. ↑  Gelso, C.J. Williams, E.N. & Fretz, B. (2014). *Counseling Psychology* (3rd ed.). Washington, D.C.: American Psychological Association.
2. ↑  Woolfe, Ray, et al. "Counselling Psychology in Context." Handbook of Counselling Psychology, 2nd ed. Sage Publications, 2003, p. 4.
3. ↑
4. ↑  Fadul, Jose A.. Encyclopedia of Theory & Practice in Psychotherapy & Counseling. Lulu Press, 2015.
**Романтизам во шаховската уметност** е шаховска книга, дело на познатиот руски меѓународен мајстор и автор на шаховска литература Петар Романовски. Книгата е напишана во 1959 и во неа преку анализа на извадоци од партии и неколку шаховски проблеми се објаснети елементите во шаховскта борба. Книгата е напишана на руски јазик.

За делото, самиот автор запишал:

|  |  |  |
| --- | --- | --- |
| „ | Скоро секој шахист може да заклучи во која мера е таа романтика... | "|

Содржина
--------

Ова дело претставува одличен пример за љубовта кон шахот, неговата убавина и лукавост, искажани преку партии и извадоци од партии во кои со стандардни, технички методи јасно се одлучува победникот во борбата. Книгата е поделена во 8 глави.

Стил на пишување
----------------

Како и сите дела на познатиот руски шаховски педагог, Петар Романовски, така и ова е напишано во висок стил и во читателот може да пробуди интерес во содржината и да го запознае со нови работи. Стандардна е употребата на дијаграми по неколку одиграни потези, или по завршувањето на една комбинација.

Надворепшни врски
-----------------

* Мрежно место на кое книгата може да се подигне во DJVU формат Архивирано на 23 февруари 2009 г.
**Ристо Пенов** (роден на 28 септември 1957

 година во Велес) — македонски стопанственик, политичар и општественик.

Животопис
---------

### Образование

Ристо Пенов е роден на 28 септември 1957

 година во Велес. Средно образование завршил во Гимназијата „Раде Јовчевски-Корчагин" во 1975 година, дипломирал на Економскиот факултет во Скопје во 1979 година и магистрирал на тема „*Кадровскиот потенцијал на Македонија – човечките ресурси како производен фактор*" на Правниот факултет во Скопје во 1990 година.

### Работен век

Ристо Пенов со својот професионален ангажман започнал во органите на управа на Град Скопје каде што работел на проблемите на економскиот и просторниот развој на градот, и на тоа место се задржал до 1986 година кога станал советник во економскиот тим на Петар Гошев. Бил раководител во претпријатието „*Ангрокожа*" (1990-1993).

Во политичкиот ангажман бил секретар на Демократската партија до нејзиното соединување со Либералната партија во 1997 година, потпретседател (19 април 1997 – пролетта 1999) и претседател на Либерално-демократската партија (пролетта 1999 – 11 февруари 2007).

Во 1996 година на Локалните избори бил избран за Градоначалник на Град Скопје, а вториот мандат го добил на Локалните избори во 2000 година. По завршувањето на градоначалничката функција, Пенов бил во два мандати пратеник во Собранието на Македонија.

Наводи
------

1. ↑  Ристовски, Блаже, уред. (2009). „*Пенов*". *Македонска енциклопедија*. , книга II (М-Ш). Скопје: МАНУ. стр. 1132. Text "series
" ignored (help)

|  |  |
| --- | --- |
| Ризница | „Ристо Пенов" на Ризницата ? |

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Градоначалници на Град Скопје |
| --- |
|  |
| Китинчев (1941–1944) **·**  Танев (1944–1945) **·**  Зографски (1945–1947) **·**  Икономов (1947–1948) **·**  Лукарски (1948) **·**  Ацева (1948) **·**  Каневче (1949) **·**  Наумовски-Борче1 (1950) **·**  Николовски (1951) **·**  Сејфула (1951–1954) **·**  Ѓоргов (1954–1956) **·**  Наумовски-Борче2 (1956–1960) **·**  Марковски (1960–1963) **·**  Попов (1963–1969) **·**  Ставрев (1969–1974) **·**  Антов (1974–1982) **·**  Апостолски (1982–1984) **·**  Поповски (1984–1986) **·**  Тодоровски (1986–1991) **·**  Талевски (1991–1993) **·**  Николовски (1993–1995) **·**  Кекеновски (1995–1996) **·**  Пенов (1996–2005) **·**  Костовски (2005–2009) **·**  Трајановски (2009–2017) **·**  Шилегов (2017–2021) **·**  Арсовска (2021–) |  |
|  |
| 1прв мандат 2втор мандат |

 |
**Ристо Миљановски** (Статица, Костурско, 7 март 1936

) — македонски поет и раскажувач.

Животопис
---------

Милјановски е роден во село Статица, Костурско, Егејскиот дел на Македонија. За време на Граѓанската војна во Грција заминува за Унгарија. Основно образование завршува во Блатомлади, а Педагошка школа во Будимпешта, во Унгарија. Работи едно време како наставник во Средна технолошка школа на унгарски јазик. Првите литературни обиди ги прави како сосема млад, инспириран, пред се, од носталгијата кон родниот крај и својата родна земја. Иако живее надвор од татковината, со голема љубов чита книги на македонски јазик, се што ќе му дојде до рака, а во своето творештво со многу сугестивен јазик и голема носталгија го опејува родниот крај и мајчиниот јазик, пределите во кои го минал детството. Пишува поезија и проза. Живее во Торонто, Канада..

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 158.
2. ↑  Насевски, Бошко; Ангелова, Дора. Геровска, Драгица (1995). *Македонски Иселенички Алманах '95*. Скопје: Матица на Иселениците на Македонија.CS1-одржување: повеќе имиња: список на автори (link)
**Ристо Климев Рубаноски** (27 април 1921

 во Елшани, Охридско —  1944
 во Црна Трава, Србија) — македонски партизан, борец за слобода на Македонија и учесник во НОВ.

Животопис
---------

— роден на 27 април 1921 година во с. Елшани. Во септември 1943 доброволно стапува во Преспанскиот одред. Во состав на батаљонот „Стив Наумов" се префрла во Кумановско. Загинува како командир на чета во Третата македонска ударна бригада, во борбите со бугарските окупаторски војски кај Црна Трава (Србија) во пролетта 1944 година.

Извори
------

1. 1 2  Мишо Јузмески: „Елшани - живот меѓу каменот и водата", Елшани 2009

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Ристо Равановски** ( 1913
 во Галичник ― 31 декември 1943

 во Скопје) — македонски партизан, револуционер, борец за слобода на Македонија и учесник во НОВ.

Животопис
---------

Произлегува од сиромашно семејство. Завршил основно училиште во родното меото. Уште како дете заминал од родното село да бара работа. Притоа се судрил со сите тешкотии. Тоа придонело уште во младите години да стане борец за правата на работничката класа. Најголем дел од својот живот го поминал во Скопје, каде бил поврзан со напредното работничко движење. Во последните години на бивша Југославија станал многу влијателен и познат меѓу скопските работници. Заедно со напредната интелигенција водел бескомромисна борба за правата на работниот народ. Учествувал во штрајковите како и во демонстрациите по повод окупацијата на Албанија. Особено се истакнал во демонстрациите од 27 март 1941 година. По природа бил многу жив, весел и правичен. Тоа придонело да биде бескомпромисен во секојдневната борба за подобра и посреќна иднина на македонскиот народ. Забележителна била неговата активност во немирните предвоени години, кога целата напредна работничка, студентска и средношколска младина се организирала за отпор. Со личен револуционерен пример влијаел на многу младински активисти. Борбата за националата самобитност на македонскиот народ ја сметал како света обврска и во секоја прилики го искажувал тоа. Активно пропагирал на младинските излети во соседните места на Скопје. Поради учество во еден излет посветен на Илинден, полиција го затворила. Тоа не го обесхрабрило туку напротив му влеало уверување дека треба уште поупорно да се бори. Така, неговиот стан станал собирно место на многумина борци. По еден илегален состанок кај еден соборец во 1939 година, бил затворен. Но, поради недостиг на достатни докази бил ослободен. Оттогаш неговата револуционерна работа станала побележлива не само во Скопје, туку и во неговото родно место Галичник. Оваа активност полицијата ја забележала, по изведбата на пиесата *„Печалбари"* го затворила и го спровела во Скопје.

Окупација на Македонија
-----------------------

Окупацијата ја дочекал како подготвен револуционер. Се грижел за засолнување на илегалците, организирал растурање на летоци, собирал оружје и друг материјал потребен за НОВ. Затоа уште во 1941 година бугарската полиција го затворила, но без да има конкретни докази. Во 1942 година се грижел за партиската техника, а во 1943 година од рудникот „Радуша" преземал динамит и друг материјал, потребни за НОВ. Во рудникот спроведувал и успешни саботажи. Поради чести измачувања во бугарскиот затвор, паднал тешко болен. Вложените напори да му се спаси животот не вродиле со плод. На 31 декември 1943 година починал. Иако кратко траел неговиот живот тој бил целосно исполнет со бескомпромисна борба за слобода на народот и работничката класа, како и против фашистичките поробувачи.

Една од улиците во Скопје го носи токму неговото име.

Наводи
------

1. 1 2 3  *Беа, загинаа, останаа*. Скопје: Историски Архив. 1969. стр. 119. На `|first=` му недостасува `|last=` (help)
2. ↑  „Ристо Равановски - Скопје". *wikimapia.org*.
**Нира (Рихтер) Дин** (хебрејски: נירה דין) е израелска математичарка и експерт за геометриско моделирање, поделба на површини, теорија на приближување (апроксимација) и компресија на слика. Таа е професор во пензија по применета математика на Универзитетот во Тел Авив, и била наречена „пионер и водечки истражувач во поделба на заедницата".

Образование и кариера
---------------------

Дин дипломирала на Технион - израелскиот институт за технологија во 1965 година. Заминала да дипломира на Вајцмановиот институт за наука, каде што магистрирала во 1967 година и го завршила докторат во 1970 година. Нејзината дисертација, *Оптимална и Минимална Норма за приближувања кон Линеарните Функционалности во Хилбертовите Простори, како и нивната примена во Бројчената Интеграција*, била надгледувана од Филип Рабиновиц. По пост-докторското истражување на Институтот за фундаментални студии на Универзитетот во Рочестер, таа се приклучила на факултетот во Тел Авив во 1972 година, а се пензионирала во 2010 година.

Признание
---------

Дин била поканет говорник на Меѓународниот конгрес на математичари во 2006 година, во делот за бројчени анализи и научни пресметки.

Книги
-----

Дин е автор на:

* Стохастички модели во биологијата (како Нира Рихтер-Дин, со Нарендра С. Гоел, Академски печат, 1974)
* Приближување на функциите чиишто вредности се поставуваат: *Адаптација на Класичните Апроксимациски Оператори* (со Елза Фархи и Алона Мохов, Империал колеџ прес, 2014)

Наводи
------

1. 1 2 3  *Staff profil*, Tel Aviv University, Посетено на 2018-08-13
2. ↑  Peters, Jörg; Reif, Ulrich (2008), *Subdivision Surfaces*, Geometry and Computing, **3**, Springer-Verlag, Berlin, стр. 1, doi:10.1007/978-3-540-76406-9, ISBN 978-3-540-76405-2, MR 2415757
3. ↑  Нира Дин at the Mathematics Genealogy Project
4. ↑  *ICM Plenary and Invited Speakers*, International Mathematical Union, Посетено на 2018-08-13
5. ↑  Reviews of *Stochastic Models in Biology*:

	* Dietz, K. *Mathematical Reviews*, MR 0381016CS1-одржување: списание без наслов (link)
	* Green, Richard F. (June 1975), *Biometrics*, **31** (2): 588, doi:10.2307/2529444CS1-одржување: списание без наслов (link)
	* Rohlf, F. James (September 1975), *The Quarterly Review of Biology*, **50** (3): 367, doi:10.1086/408735, JSTOR 2822426CS1-одржување: списание без наслов (link)
6. ↑  Review of *Approximation of Set-valued Functions*:

	* Coroianu, Lucian, *Mathematical Reviews*, MR 3309445CS1-одржување: списание без наслов (link)

Надворешни врски
----------------

* Официјална страница